text: Especial sobre les beatificacions a 'Signes dels Temps'
  Signes dels temps ofereix un programa especial dedicat a la beatificació dels màrtirs del segle XX. L'especial inclou un ampli resum dels actes celebrats el 12 i 13 d'octubre a Tarragona i el testimoni de familiars i companys de les persones beatificades.
  Pregària sobre els màrtirs a la Catedral
  El dissabte, 12 d'octubre, coincidint amb la festa de la Mare de Déu del Pilar, es va celebrar a la Catedral de Lleida, una vetlla de pregària, que fou la preparació per a la Beatificació dels 522 màrtirs, el diumenge, dia 13, a Tarragona.
  Activa participació de Lleida als actes de beatificació dels Màrtirs del Segle XX
  Aquest diumenge, 13 d'octubre de 2013, tindrà lloc a Tarragona la cerimònia de beatificació de 522 màrtirs del segle XX a Espanya. La celebració serà presidida pel cardenal Angelo Amato, prefecte de la Congregació per a les Causes dels Sants i representant del Sant Pare. L'Eucaristia en què tindrà lloc la beatificació serà concelebrada per 8 cardenals, 97 arquebisbes i bisbes, entre els quals els de les diòcesis catalanes, i prop de 1.400 sacerdots, entre els quals els superiors dels ordes religiosos als quals pertanyen molts d'aquests màrtirs. A la cerimònia hi assistiran uns 4.000 familiars dels màrtirs, més de 2.700 religiosos i religioses, i de l'àmbit civil, representants de la casa reial, del govern espanyol i del govern de la Generalitat de Catalunya. S'espera també l'assistència de més de 25.000 fidels. L'escolania de Montserrat i el Cor dels Amics de la Catedral de Tarragona seran els encarregats de sostenir els cants. La celebració tindrà lloc al Complex Educatiu (antiga Universitat Laboral) de Tarragona, a les 12 hores.
  'Signes dels temps' i les beatificacions
  Aquesta setmana no s'emetrà "Signes dels temps". TV3 emetrà diumenge al matí una retransmissió esportiva, però si voleu fer temps, aprofitem per deixar-vos els enllaços als vídeos del programa especial sobre la Beatificació de Màrtirs del segle XX que vam emetre el diumenge, 29 d'octubre.
  El Papa demana la intercessió dels màrtirs per a ser bons cristians
  Uns 900 lleidatans han participat en la cerimònia de beatificació dels 522 Màrtirs del Segle XX, que ha tingut a Tarragona, 95 dels quals formen part de la Diòcesi de Lleida o estan vinculats a ella. Onze autocars, que han sortit de diferents parròquies de la ciutat, a més a més dels de Bell-lloc d'Urgell, les Borges -Blanques, Juneda i de Montsó, adscrita a la Diòcesi de Lleida quan van patir el martiri els sacerdots Josep Nadal i José Jordán, així com nombrosos cotxes particulars, també s'han desplaçat fins al Complex Educatiu tarragoní on s'han celebrat els actes religiosos. (Podeu veure el vídeo de tota la cerimònia aquí).
  El nostre Bisbe Joan ens convida a la vetlla de pregària preparatòria de les beatificacions a Tarragona
  Us recordo a tots els diocesans/nes de Lleida que el mateix dia del Pilar, dissabte, farem a la Catedral, a les 19:30h. una Vetlla de Pregària, per preparar-nos espiritualment a la cerimònia de beatificació dels màrtirs que tindrà lloc el dia següent a Tarragona.